TUF มีประเด็นชดเชยการเพิ่มทุนใน Q3บาทอ่อน-ไฮซีซั่น หนุนกำไรไตรมาส 2
โบรกฯยังแนะซื้อ TUF กำไร Q2/58 ฟื้นตัวจากไตรมาสก่อน เนื่องจากเข้าสู่ไฮซีซั่น และเงินบาทอ่อนค่า ส่วนการเพิ่มทุนใน Q3/58 ทำให้มี Dilution 12-16% แต่จะถูกชดเชยด้วยกำไรจากรวม Bumble Bee ซึ่งคาดเสร็จสิ้นการซื้อกิจการภายในเดือน ต.ค.
10 ก.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (10 ก.ค.) คาดกำไรปกติไตรมาส 2/58 ของบริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF ลดลงจากไตรมาสเดียวกันในปีก่อน แต่ฟื้นตัวจากไตรมาสก่อน เนื่องจากเข้าสู่ไฮซีซั่น เงินบาทอ่อนค่า อัตรากำไรเพิ่มขึ้นจากสินค้าแบรนด์ทูน่าและอาหารทะเลทั้งในยุโรปและสหรัฐฯ
ส่วนการเพิ่มทุนในไตรมาส 3/58 คาดจะทำให้มี Dilution 12-16% แต่จะถูกชดเชยด้วยกำไรจากรวม Bumble Bee ซึ่ง TUF คาดจะเสร็จสิ้นการซื้อกิจการภายในเดือน ต.ค. ทำให้เริ่มรวมงบ Bumble Bee 2 เดือนในปีนี้ ช่วยเพิ่มความสามารถในการแข่งขัน และเพิ่มอัตรากำไร ยังแนะนำ ซื้อ TUF ราคาเป้าหมาย (PER 16 เท่า) 23.80 บาท
 
อ่านต่อ…